CELEX: 32019D1887
Language: sl
Date: 2019-11-07 00:00:00
Title: Izvedbeni sklep Komisije (EU) 2019/1887 z dne 7. novembra 2019 o spremembi Izvedbenega sklepa 2014/709/EU glede razpoložljivosti in pravočasnosti informacij na seznamu odobrenih obratov (notificirano pod dokumentarno številko C(2019) 7899) (Besedilo velja za EGP)

11.11.2019   
               
               
                  SL
               
               
                  Uradni list Evropske unije
               
               
                  L 290/29
               
            
         IZVEDBENI SKLEP KOMISIJE (EU) 2019/1887
         z dne 7. novembra 2019
         o spremembi Izvedbenega sklepa 2014/709/EU glede razpoložljivosti in pravočasnosti informacij na seznamu odobrenih obratov
         (notificirano pod dokumentarno številko C(2019) 7899)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
         ob upoštevanju Direktive Sveta 90/425/EGS z dne 26. junija 1990 o veterinarskih pregledih, ki se zaradi vzpostavitve notranjega trga izvajajo v trgovini znotraj Unije z nekaterimi živimi živalmi in proizvodi (2), ter zlasti člena 10(4) Direktive,
         ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (3), ter zlasti člena 4(3) Direktive,
         ob upoštevanju naslednjega:
         
                     (1)
                  
                  
                     Izvedbeni sklep Komisije 2014/709/EU (4) določa nadzorne ukrepe za zdravje živali v zvezi z afriško prašičjo kugo v državah članicah ali na njihovih območjih iz Priloge k navedenemu sklepu (zadevne države članice). Navedeni izvedbeni sklep določa prepovedi odpreme pošiljk domačih prašičev in proizvodov iz prašičev ter pošiljk divjih prašičev in proizvodov iz divjih prašičev z območij iz Priloge k navedenemu sklepu. Določa tudi druga pravila za preprečevanje širjenja afriške prašičje kuge, vključno z zahtevami po informacijah za države članice. Nadzorni ukrepi za zdravje živali iz Izvedbenega sklepa 2014/709/EU se uporabljajo vzporedno s tistimi iz Direktive Sveta 2002/60/ES (5) in so namenjeni boju proti širjenju afriške prašičje kuge, zlasti na ravni Unije.
                  
               
                     (2)
                  
                  
                     Izvedbeni sklep 2014/709/EU določa tudi odstopanja od prepovedi odpreme svežega prašičjega mesa ter nekaterih pripravkov in proizvodov iz prašičjega mesa, ki so sestavljeni iz takega mesa ali ga vsebujejo, z območij iz delov II, III ali IV Priloge k navedenemu izvedbenemu sklepu v druge države članice in tretje države.
                  
               
                     (3)
                  
                  
                     Nekatera odstopanja so mogoča le, če prašiči, iz katerih izvirajo zadevni proizvodi, izpolnjujejo zahteve iz člena 11 Izvedbenega sklepa 2014/709/EU, klavnice, razsekovalnice in obrati za predelavo mesa izpolnjujejo pogoje za odobritev iz člena 12 navedenega sklepa, zadevni proizvodi pa se proizvajajo in obdelujejo v skladu s posebnim postopkom in potrjevanjem, kot se zahteva v skladu s členom 13 navedenega sklepa.
                  
               
                     (4)
                  
                  
                     Člen 14 Izvedbenega sklepa 2014/709/EU trenutno zahteva, da države članice vsakih šest mesecev od datuma Izvedbenega sklepa 2014/709/EU Komisiji in drugim državam članicam sporočijo posodobljen seznam odobrenih obratov iz člena 12 in vse ustrezne informacije o uporabi členov 11, 12 in 13 navedenega akta. Za optimiranje potrebe po preglednosti v odnosu do drugih držav članic in tretjih držav ter za racionalizacijo izmenjave informacij bi morale države članice biti odgovorne za redno posodabljanje seznama odobrenih obratov iz člena 12 in vseh ustreznih informacij iz členov 11, 12 in 13 Izvedbenega sklepa 2014/709/EU. Poleg tega bi morale države članice te informacije pravočasno, javno in dostopno dati na voljo drugim državam članicam in tretjim državam. Člen 14 navedenega izvedbenega sklepa bi bilo zato treba ustrezno spremeniti.
                  
               
                     (5)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Člen 14 Izvedbenega sklepa 2014/709/EU se nadomesti z naslednjim:
            
               
                  „Člen 14
                  
                  Informacije v zvezi s členi 11, 12 in 13
                  Države članice sestavijo in posodabljajo seznam obratov, odobrenih v skladu s členom 12 (seznam odobrenih obratov) ter ga dajo na voljo Komisiji, drugim državam članicam in javnosti.
                  Države članice nemudoma sporočijo Komisiji in drugim državam članicam:
                  
                              (a)
                           
                           
                              vse spremembe seznama odobrenih obratov;
                              ter
                           
                        
                              (b)
                           
                           
                              vse ustrezne informacije o uporabi členov 11, 12 in 13.“
                           
                        
            
         
         
            Člen 2
            Ta sklep je naslovljen na države članice.
         
         
            V Bruslju, 7. novembra 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  UL L 18, 23.1.2003, str. 11.
         
            (4)  Izvedbeni sklep Komisije 2014/709/EU z dne 9. oktobra 2014 o nadzornih ukrepih za zdravje živali v zvezi z afriško prašičjo kugo v nekaterih državah članicah in razveljavitvi Izvedbenega sklepa 2014/178/EU (UL L 295, 11.10.2014, str. 63).
         
            (5)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).